stanford-oval/wikipedia huggingface dataset:
Remedy (Basement Jaxxin albumi)

| Remedy Basement Jaxx |
| --- | --- | --- |

Studioalbumin tiedot
 Julkaistu: 10. toukokuuta 1999
 Tuottaja(t): Felix Buxton, Simon Ratcliffe
 Tyylilaji: house
 Kesto: 57.03
 Levy-yhtiö: XL
Basement Jaxxin muut julkaisut
|   | Remedy 1999 | Rooty 2001 |
Singlet albumilta Made in the A.M.
 ”Red Alert” Julkaistu: 19. huhtikuuta 1999  ”Rendez-Vu” Julkaistu: 2. elokuuta 1999  ”Jump n’ Shout” Julkaistu: 25. lokakuuta 1999  ”Bingo Bango” Julkaistu: 3. huhtikuuta 2000
Remedy on brittiläisen Basement Jaxxin debyyttialbumi, joka julkaistiin 10. toukokuuta 1999.
Kappaleet

Rendez-Vu – 5.45
Yo-Yo – 4.29
Jump n’ Shout – 4.42
U Can’t Stop Me – 3.40
Jaxxalude – 0.35
Red Alert – 4.17
Jazzalude – 0.23
Always Be There – 6.24
Sneakalude – 0.11
Same Old Show – 5.55
Bingo Bango – 5.58
Gemilude – 0.47
Stop 4 Love – 4.53
Don’t Give Up – 5.15
Being with Up – 3.49
Rohan Bopanna

| Rohan Bopanna |
| --- | --- |

Henkilötiedot
Syntynyt: 4. maaliskuuta 1980 (ikä 44)
Kansalaisuus:   Intia
Tennispelaaja
Pituus:  190 cm
Paino:  87 kg
Kätisyys:  oikea
Ammattilaisena:  2003–
Palkintorahat:  6 775 748 USD
Kaksinpeli
Paras sijoitus:  213. (23.7.2007)
Voitot/tappiot:  15–33
Nelinpeli
Paras sijoitus:  8. (5.3.2012)
Turnausvoittoja:  6
Voitot/tappiot:  510–369
Aiheesta muualla
ITF
ATP
Rohan Bopanna (s. 4. maaliskuuta 1980 Bangalore) on intialainen tennispelaaja. Parhaimmillaan hän on sijoittunut tenniksen ATP-maailmanlistalle kaksinpelissä sijalle 213 heinäkuussa 2007 ja nelinpelissä sijalle kahdeksan maaliskuussa 2012. Nelinpelissä hän on voittanut kuusi ATP-turnausta ja hävinnyt 12 kertaa ATP-turnauksen loppuottelussa. Davis Cupissa hän on edustanut Intiaa 16 maaottelussa vuosina 2002–2011.
Wikimedia Commonsissa on kuvia tai muita tiedostoja aiheesta .
Ricardo Rocha

Ricardo Roberto Barreto da Rocha, lyhyemmin vain Ricardo Rocha (s. 11. syyskuuta 1962 Recife, Brasilia) on brasilialainen jalkapalloilija. Hän voitti maailmanmestaruuden vuoden 1994 MM-kisoissa. Ricardo Rocha oli pelipaikaltaan keskuspuolustaja.
Ricardo Rocha edusti urallaan lähinnä eteläamerikkalaisia seuroja. Vuonna 1988 hän kävi pelaamassa Portugalissa Sportingissa ja vuosina 1991–1993 Real Madridissa. Muuten hän pelasi brasilialaisseuroissa lukuun ottamatta kautta 1997–1998 jolloin hän pelasi Argentiinassa Newell's Old Boysissa. Ricardo Rochan parhaat saavutukset seuratasolla olivat Brasilian-mestaruus vuonna 1991 ja Espanjan cup vuonna 1993. Lisäksi hän voitti kolme Brasilian osavaltiomestaruutta.
Brasilian maajoukkueessa Ricardo Rocha pelasi 55 maaottelua. Hän osallistui vuosien 1990 ja 1994 MM-kisoihin.
Seurat

1982 Associação Atlética Santo Amaro
1983–1984 Santa Cruz Futebol Clube
1985–1988 Guarani Futebol Clube
1988 Sporting Clube de Portugal
1989–1991 São Paulo Futebol Clube
1991–1993 Real Madrid
1993 Santos Futebol Clube
1994–1995 Club de Regatas Vasco da Gama
1996 Fluminense Football Club
1997–1998 Newell's Old Boys
1998 Clube de Regatas do Flamengo
Saavutuksia

Maailmanmestaruus 1994
Campeonato Brasileiro Série A 1991
Campeonato Pernambucano 1983
Campeonato Paulista 1989 ja 1991
Campeonato Carioca 1994
Copa del Rey 1993
Supercopa de España 1993
Ranska talviolympialaisissa 1932

Ranska saavutti Lake Placidin talviolympialaisista 1932 yhden kultamitalin. Mitali tuli taitoluistelusta, jossa Andrée Brunet ja Pierre Brunet olivat parhaita. Kisojen mitalitilastossa Ranska sijoittui seitsemänneksi. Ranskan joukkue koostui seitsemästä mies- ja yhdestä naisurheilijasta, jotka kilpailivat rattikelkkailussa, taitoluistelussa ja maastohiihdossa.
Mitalistit > Kultaa

Andrée Brunet ja Pierre Brunet – taitoluistelu, pariluistelu
Ralph Baer

| Ralph Baer |
| --- | --- |
 Ralph Baer (2009)
Henkilötiedot
Syntynyt: 8. maaliskuuta 1922 Rodalben, Saksa
Kuollut: 6. joulukuuta 2014 (92 vuotta) Manchester, New Hampshire, Yhdysvallat
Ammatti:  insinööri, keksijä
Puoliso:  Denna Whinston
Aiheesta muualla
Kotisivu
Ralph Henry Baer (synt. Rudolf Heinrich Baer; 8. maaliskuuta 1922 Rodalben, Saksa – 6. joulukuuta 2014 Manchester, New Hampshire, Yhdysvallat) oli saksalaissyntyinen yhdysvaltalainen keksijä. Hän opiskeli radio- ja televisiotekniikkaa, mutta hänet tunnetaan erityisesti videopelien varhaisena suunnittelijana. Baer työskenteli Sanders Associatesilla alkaessaan kehittää lopulta Magnavox Odyssey -nimellä myytyä, maailman ensimmäistä pelikonsolia. Baer suunnitteli tämän jälkeen useita kolikko- ja elektroniikkapelejä, kuten Simon-nimisen muistipelin.
Nuoruus, opiskelu ja perhe

Baer syntyi vuonna 1922 Saksassa juutalaiseen perheeseen. Baer joutui 13-vuotiaana lopettamaan koulunkäynnin Nürnbergin lakien takia, mutta hän yritti tämän jälkeen vielä opiskella omatoimisesti. Baerit onnistuivat pakenemaan maasta pari kuukautta ennen Kristalliyötä. Perheen äidin sukulaisia oli muuttanut Yhdysvaltoihin 1895, joten he pystyivät muuttamaan maahan.
Baer jatkoi opiskeluja Yhdysvalloissa ja valmistui 1940 radioteknikoksi. Hän työskenteli alalla kolmen vuoden ajan, kunnes hänet värvättiin armeijaan. Toisen maailmansodan ajan Baer palveli sotilastiedustelussa. Sodan jälkeen hän opiskeli Chicagossa American Television Institute of Technologyssä ja valmistui 1949 televisioinsinööriksi. Baer meni vuonna 1952 naimisiin Denna Whinstonin kanssa. Heillä on kolme lasta, James (s. 1955), Mark (s. 1957) ja Nancy (s. 1960).
Ura

Baer aloitti 1955 elektroniikkayritys Sanders Associatesilla, joka teki paljon yhteistyötä asevoimien kanssa. Hän oli vastavalmistuneena jo vuonna 1951 esittänyt televisioyritykselle idean televisioon sijoitettavista peleistä markkinaetuna, mutta ehdotus hylättiin. Eräällä liikematkalla vuonna 1966 Baer sai uudestaan ajatuksen televisiopeleistä. Hän oli tuolloin Sanders Associatesilla osastopäällikkönä. Seuraavana päivänä Baer esitteli yritysjohdalle neljäsivuisen muistion ja sai suostumuksen pienelle tutkimusprojektille. Baer kehitti vuonna 1967 alaisensa Bob Tremblayn avulla TV Game Unit #1 -testilaitteen, joka pystyi piirtämään televisioruudulle käyttäjän liikuteltavissa olevan pisteen. Kun Baer oli oppinut käsittelemään televisiota, hän pystyi tutkimusryhmänsä kanssa kehittämään entistä edistyneempiä prototyyppejä.
Baerin ensimmäistä moninpelattavaa pelikonsolia kutsuttiin nimellä ”Brown Box” (”ruskea laatikko”). Koska Sanders ei valmistanut televisioita eikä leluja, uusi tuote jouduttiin myymään eteenpäin. Televisioyhtiö Magnavox teki lopulta vuoden 1971 lopulla Sandersin kanssa sopimuksen ja alkoi seuraavana vuonna myydä pelilaitetta nimeltä Magnavox Odyssey. Se oli kuitenkin liian kallis ja huonosti markkinoitu, joten se ei myynyt kovinkaan hyvin.
Baer jatkoi Magnavox Odysseyn kehittämisen jälkeen videopelien parissa sekä Sandersissa että omissa projekteissaan. Sanders liittyi myöhemmin aktiivisemmin pelialaan, ja Baer johti yrityksessä ryhmää, joka kehitti erilaisia kolikkopelejä. Coleco-niminen yritys kääntyi Sandersin ja Baerin puoleen, kun Yhdysvaltain telehallintovirasto Federal Communications Commission ei ollut antanut yrityksen kehittämälle Coleco Telstarille hyväksyntää. Baer onnistui ratkaisemaan pelikonsolin ongelman ja sai siten sille FCC:n hyväksynnän. Laitetta myytiin vuonna 1976 yli miljoona kappaletta.
Vaikka Baer aloitti vuonna 1975 itsenäisen konsulttiyrityksensä, hän jatkoi edelleen Sandersilla vuoteen 1987. Baer suunnitteli itsenäisesti elektronisia leluja ja pelejä ja teki yhteistyötä chicagolaisen leluyritys Marvin Glass and Associatesin kanssa. He kehittivät useita videopelejä, joista suosituin oli Simon-niminen elektroniikkamuistipeli. Baer jätti Sandersin 1987 ja jatkoi päätoimisena konsulttina.
Vuonna 2006 Baer sai elämäntyöstään National Medal of Technologyn, ja vuonna 2010 hänet valittiin National Inventors Hall of Fameen. Baer sai 2014 IEEE:n jakaman Edison-mitalin.
Aiheesta muualla

Kuvia tai muita tiedostoja aiheesta Ralph Baer Wikimedia Commonsissa
Baerin konsulttiyrityksen sivut (englanniksi)
Baer-kokoelma Smithsonianissa (englanniksi)
Baerin kehittämä Magnavox Odyssey
Allan Alcorn ja Ralph Baer pelinkehittäjien konferenssissa 2008.
Riihimäen ravirata

| Riihimäen ravirata |
| --- | --- |
Rataluokitus:  Kesärata
Sijainti:  Oravankatu 26, 11120 Riihimäki
Koordinaatit:  60.753583°N, 024.771016°E
Avattu:  1930
Omistaja:  Riihimäen Raviseura ry
Kilpailupäiviä:  6
Kotisivu
Rataennätykset
 Lämminveriset: Forever Kemp 13,9a (1996)   Suomenhevoset: H.V. Tuuri 23,9a (2016) 
Riihimäen ravirata sijaitsee Juppalan kaupunginosassa noin kaksi kilometriä kaupungin keskustan pohjoispuolella. Se on yksi Suomen 23:a kesäradasta, jotka järjestävät ravikilpailuja vain kesäkaudella. Riihimäki on suosituimpia kesäratoja yhdessä Kokemäen ja Vieremän raviratojen kanssa.
Riihimäen Raviseura ry perustettiin vuonna 1928 ja ravirata aloitti toimintansa kahta vuotta myöhemmin. Ensimmäiset totalisaattoriravit Riihimäellä järjestettiin vuonna 1950. Raviradan nykyinen katsomorakennus on valmistunut vuonna 1983. Katsomossa on noin 800 istumapaikan lisäksi myös 250-paikkainen ravintola. Uusi tuomaritorni radalle rakennettiin vuonna 2005.
Riihimäen ravirata on ainoa nykyisistä kesäradoista, joka on järjestänyt myös Kuninkuusravit. Vuonna 1956 kuninkuustittelin voitti Riihimäellä tamma Suhina.
Renata Wrede

Lilly Renata Wrede, o. s. Boëthius (6. syyskuuta 1923 Helsinki – 21. maaliskuuta 1998 Italia) oli Suomessa syntynyt ruotsalainen taidemaalari, kuvanveistäjä ja kirjailija.
Wreden vanhemmat olivat ruotsalainen professori Axel Boëthius ja Madeleine Björnberg. Hän kävi Tukholmassa Otte Sköldin ja Isaac Grünewaldin taidemaalarikouluja ja opiskeli myös Kööpenhaminan taideakatemiassa sekä Ranskassa ja Italiassa. Wrede oli naimisissa vuodesta 1947 taiteilija Gösta Liljeströmin kanssa ja vuodesta 1958 vapaaherra Rabbe Wreden kanssa.
Renata Wreden tunnetuin kirja Roomalainen leijona kertoo hänen lapsuusvuosistaan Roomassa 1930-luvulla.
Kirjallista tuotantoa

Mitt romerska lejon. Schildt, Helsingfors 1971, suomeksi nimellä Roomalainen leijona. Weilin + Göös, Espoo 1978, kirjan pohjalta tehtiin myös vuonna 1984 6-osainen suomenkielinen radiokuunnelma Roomalainen leijona
Juvelskrinet. Schildt, Helsingfors 1973
Ior och hästarna. Schildt, Helsingfors 1976
Palkinnot

SLS:n palkinto 1972
Käännös suomeksi
Renate Groenewold

| Mitalit | Mitalit | Mitalit |  |
| --- | --- | --- | --- |
|  Renate Groenewold |  Renate Groenewold |  Renate Groenewold |  |
Maa:   Alankomaat
Naisten pikaluistelu
|  Olympialaiset  |  Olympialaiset  |  Olympialaiset  |  |
|  Hopeaa | Salt Lake City 2002 | 3 000 m |  |
|  Hopeaa | Torino 2006 | 3 000 m |  |
| Yleisluistelun MM-kilpailut  | Yleisluistelun MM-kilpailut  | Yleisluistelun MM-kilpailut  |  |
|  Kultaa | Hamar 2004 |  |  |
|  Pronssia | Budapest 2001 |  |  |
| Matkakohtaiset MM-kilpailut  | Matkakohtaiset MM-kilpailut  | Matkakohtaiset MM-kilpailut  |  |
|  Kultaa | Nagano 2008 | Joukkuetakaa-ajo |  |
|  Kultaa | Richmond 2009 | 3 000 m |  |
|  Hopeaa | Salt Lake City 2007 | 3 000 m |  |
|  Hopeaa | Salt Lake City 2007 | Joukkuetakaa-ajo |  |
|  Hopeaa | Richmond 2009 | Joukkuetakaa-ajo |  |
| EM-kilpailut  | EM-kilpailut  | EM-kilpailut  |  |
|  Hopeaa | Hamar 2006 |  |  |
|  Pronssia | Hamar 2000 |  |  |
|  Pronssia | Erfurt 2002 |  |  |
|  Pronssia | Heerenveen 2003 |  |  |
|  Pronssia | Heerenveen 2004 |  |  |
|  Pronssia | Collalbo 2007 |  |  |
Renate Groenewold (s. 8. lokakuuta 1976 Veendam) on alankomaalainen pikaluistelija ja maantiepyöräilijä.
Groenewold on voittanut useita Alankomaiden mestaruuksia. Vuosina 1999, 2002 ja 2003 hän voitti Alankomaiden yleisluistelun mestaruuden. Myös Euroopan-mestaruuskilpailuissa hän on voittanut useita mitaleja ja on sijoittunut viisi kertaa kolmanneksi kokonaiskilpailussa. Vuoden 2005 Euroopan-mestaruuskilpailuissa hän voitti hopeaa.
Yleisluistelun lisäksi Groenewold on kilpaillut myös matkakohtaisissa tapahtumissa. Hän osallistui vuoden 2002 talviolympialaisiin. Hän kaatui 1 500 metrillä, mutta voitti hopeaa 3 000 metrillä. Seuraavissa olympialaisissa Torinossa hän voitti toistamiseen hopeaa 3 000 metrillä.
Groenewold on kilpaillut myös maantiepyöräilyssä ammattilaisena. Hän edusti vuosina 2004–2005 Therme Skin Care -joukkuetta ja 2006–2007 Team DSB Bankia.
Ennätykset

| Matka | Aika | Paikka | Aika |
| --- | --- | --- | --- |
| 500 m | 39,48 | Calgary | 26. tammikuuta 2002 |
| 1 000 m  | 1.17,16 | Calgary | 24. helmikuuta 2001 |
| 1 500 m | 1.55,29 | Salt Lake City | 20. marraskuuta 2005 |
| 3 000 m | 3.55,98 | Calgary | 16. marraskuuta 2007 |
| 5 000 m | 7.01,21 | Heerenveen | 27. marraskuuta 2004 |
Aiheesta muualla

Virallinen sivusto (Arkistoitu – Internet Archive) (hollanniksi)
Richard Leplastrier

Richard Leplastrier (s. 1939) on Sydneyssä asuva australialainen arkkitehti.
Leplastrier tunnetaan kotimaassaan harkitusta ja osaavasta puunkäytöstä sekä kunnioituksesta paikallista kulttuuria ja maisemaa kohtaan.
Leplastrier on saanut työstään lukuisia palkintoja ja muita tunnustuksia. Vuonna 2004 hän sai kolmannen Spirit of Nature -puuarkkitehtuuripalkinnon Lahdessa. Suomalaisen Puu kulttuurissa -yhdistyksen perustaman palkinnon arvo on 50 000 euroa. Kun palkinto jaettiin ensimmäisen kerran vuonna 2000, sen sai italialainen arkkitehti Renzo Piano. Vuonna 2002 palkittiin japanilainen arkkitehti Kengo Kuma.
Kansainvälisen Spirit of Nature -palkintoraadin mielestä Leplastrierin suunnittelemat tilat ovat harmonisia, yksinkertaisia ja luonnonläheisiä. Tuomaristo korosti myös Leplastrierin arkkitehtuurinsa nöyrää ja vilpitöntä suhtautumista elämään.
"Lähtökohta arkkitehtuurissa on se, että suunnitellaan hyviä paikkoja ihmiselle. Se on niin yksinkertaista. Jos talo ei millään lailla inspiroi ihmistä, se on pelkkä rakennus, suoja tuulelta", Leplastrier sanoi Etelä-Suomen Sanomien haastattelussa 2004.
Leplastrierin mielestä puu on kaikkein paras rakennusmateriaali. "Puu on ollut ihmisillä rakennusmateriaalina aikojen alusta saakka. Sitä on helppo käsitellä, se on kevyt eikä vie pois ruumiinlämpöä, jos sitä koskettaa. Puu on myös kaunis ja uusiutuva materiaali" Leplastrier totesi lehtihaastattelussa.
Rantakarhunsammal

| Rantakarhunsammal> Tieteellinen luokittelu |
| --- | --- |
Kunta::  Kasvit Plantae
Alakunta::  Sammalet Bryobionta
Kaari::  Lehtisammalet Bryophyta
Luokka::  Karhunsammalet Polytrichopsida
Lahko::  Karhunsammalet Polytrichales
Heimo::  Karhunsammalet Polytrichaceae
Suku::  Karhunsammalet Polytrichum
Laji::  jensenii
Kaksiosainen nimi
 Polytrichum jensenii  Hag. 
Katso myös
   Rantakarhunsammal Wikispeciesissä  
Infobox OKNimi-testi OK: 
Rantakarhunsammal (Polytrichum jensenii) on pystykasvuinen sammallaji. Se kuuluu Polytrichaceae-heimoon ja karhunsammalten sukuun. Yleisväriltään se on vihreä, mutta vartta alaspäin mentäessä väri muuttuu ruskeammaksi. Se kasvaa muutaman senttimetrin korkuiseksi.
Laji on elinvoimainen, ja se on yksi Suomen 55 vastuulajista lehtisammalissa. Rantakarhunsammal on eräs luhtaisuutta ilmentävä sammal. Sitä esiintyy koko Suomessa Kaakkois-Suomea ja Itä-Suomea lukuun ottamatta.
Aiheesta muualla

ITIS: Polytrichum jensenii (englanniksi)
Flora of North America: Polytrichum jensenii (englanniksi)
Richard Leveridge

Richard Leveridgen muotokuva
Richard Leveridge (19. heinäkuuta 1670 – 22. maaliskuuta 1758) oli englantilainen säveltäjä ja bassolaulaja. Hän aloitti uransa laulajana ja aloitti säveltämisen vasta 1690-luvulla. Hän julkaisi kaksi kirjaa itse säveltämiään lauluja vuosina 1697 ja 1699. Leveridgen tuotantoon kuuluu yli 150 laulua, kuten patrioottinen balladi The Roast Beef of Old England. Leveridge lopetti laulajan uransa 81 vuoden iässä vuonna 1751.
Rasemorfaani

Vasemmalla levorfanoli ja oikealla dekstrorfaani
Rasemorfaani on dekstrorfaanin ja levorfanolin raseeminen seos.
Dekstrorfaania (DXO) syntyy dekstrometorfaani (DXM) hajotessa.
Levorfanoli on morfiinia voimakkaampi opioidi.
Richard Lerner

| Richard Lerner> Henkilötiedot |
| --- | --- |
Syntynyt: 28. elokuuta 1938
Kuollut: 2. joulukuuta 2021 (83 vuotta)
Koulutus ja ura
Palkinnot:  Wolfin palkinto
Richard A. Lerner (28. elokuuta 1938 – 2. joulukuuta 2021) oli yhdysvaltalainen kemisti. Hän voitti vuonna 1994 Wolfin palkinnon.
Lerner istui Kansallisen tiedeakatemian jäsenenä vuodesta 1991. Hän johti Scrippsin tutkimusinstituuttia (The Scripps Research Institute).
Rantakasvien vyöhyke

Rantakasvien vyöhyke on alue vesistön lähellä, jossa kasvaa erilaisia rantakasveja. Rantakasvit ovat kostean maan kasveja, jotka viihtyvät vedessä ja vesirajassa. Ne ovat monimuotoinen ja vaikeasti rajattava kasviryhmä. Ranta- ja vesikasvit kasvavat järvien rannoilla selvästi omina vyöhykkeinään. Rantaviivan lähellä kasvavat vähiten vesielämään sopeutuneet kasvit.
Rantakasveja

tervaleppä (Alnus glutinosa)
harmaaleppä (Alnus incaca)
pohjanrantakukka (Lythrum salicaria)
ranta-alpi (Lysimachia vulgaris)
kurjenjalka (Comarum palustre)
luhtarentukka (Caltha palustris)
osa sarakasveista (Cyperaceae)
Ratapyöräilyn maailmanmestaruuskilpailut

Ratapyöräilyn maailmanmestaruuskilpailut ovat tärkeimmät ratapyöräilyn arvokilpailut yhdessä olympialaisten ratapyöräilyn kanssa. Kilpailut järjestettiin ensimmäisen kerran 1893 ja on pidetty sen jälkeen vuosittain lukuun ottamatta sotavuosia 1915–1919 ja 1940–1945. Järjestäjämaan pyöräilyliitto järjestää kilpailut kansainvälisen pyöräilyliiton valvonnassa.
Chicagossa järjestetyt ensimmäiset MM-kilpailut oli tarkoitettu ainoastaan amatööreille. Vuoden 1895 kisoissa Kööpenhaminassa oli ensimmäisen kerran lajeja myös ammattilaisille. Erillisiä ammattilaisten ja amatöörien MM-titteleitä jaettiin vuoden 1992 kisoihin saakka, jonka jälkeen on kilpailtu kaikille avoimissa luokissa.
MM-kilpailujen ohjelmassa on tällä hetkellä (2022) kaikkiaan 22 lajia. Sekä miesten että naisten lajeina ovat aika-ajo, keirin, henkilökohtainen takaa-ajo, joukkuetakaa-ajo, pisteajo, linja-ajo, eräajo, joukkuesprintti, omnium ja pariajo. Aikanaan on kilpailtu lisäksi muun muassa tandemajossa.
Maailmanmestaruuden voittanut pyöräilijä saa kultamitalin lisäksi sateenkaaripaidan, jota hän on velvoitettu käyttämään kaikissa kyseisen lajin kilpailuissa seuraavan vuoden MM-kilpailuihin saakka.
Kilpailupaikat

Lähde: Sports123.com
Kilpailupaikat > 1993–

| Vuosi | Maa | Kaupunki |
| --- | --- | --- |
| 1993 |  Norja | Hamar |
| 1994 |  Italia | Palermo |
| 1995 |  Kolumbia | Bogotá |
| 1996 |  Yhdistynyt kuningaskunta | Manchester |
| 1997 |  Australia | Perth (Länsi-Australia) |
| 1998 |  Ranska | Bordeaux |
| 1999 |  Saksa | Berliini |
| 2000 |  Yhdistynyt kuningaskunta | Manchester |
| 2001 |  Belgia | Antwerpen |
| 2002 |  Tanska | Ballerup |
| 2003 |  Saksa | Stuttgart |
| 2004 |  Australia | Melbourne |
| 2005 |  Yhdysvallat | Los Angeles |
| 2006 |  Ranska | Bordeaux |
| 2007 |  Espanja | Palma de Mallorca |
| 2008 |  Yhdistynyt kuningaskunta | Manchester |
| 2009 |  Puola | Pruszków |
| 2010 |  Tanska | Ballerup |
| 2011 |  Alankomaat | Apeldoorn |
| 2012 |  Australia | Melbourne |
| 2013 |  Valko-Venäjä | Minsk |
| 2014 |  Kolumbia | Cali |
| 2015 |  Ranska | Montigny-le-Bretonneux |
| 2016 |  Yhdistynyt kuningaskunta | Lontoo |
| 2017 |  Hongkong | Hongkong |
| 2018 |  Alankomaat | Apeldoorn |
| 2019 |  Puola | Pruszków |
| 2020 |  Saksa | Berliini |
| 2021 |  Ranska | Roubaix |
| 2022 |  Ranska | Montigny-le-Bretonneux |
Aiheesta muualla

Kuvia tai muita tiedostoja aiheesta Ratapyöräilyn maailmanmestaruuskilpailut Wikimedia Commonsissa
Ravioli

Raviolia.
Ravioli tarkoittaa pyöreitä tai kulmikkaita täytettyjä pastatyynyjä. Ne valmistetaan lähes aina munapastasta, ja täytteenä on yleensä juustoa, jauhelihaa tai pinaattia. Ravioli on kotoisin Pohjois-Italiasta. Kun raviolit on täytetty, ne muotoillaan leikkaamalla ylimääräinen pasta pois. Leikkaaminen tapahtuu siihen sopivalla taikinaleikkurilla tai muotilla.
Ravioleja käytetään pannuruokiin ja salaatteihin. Salaatteihin käytettävien raviolien täytteessä voi olla esimerkiksi salaattijuustoa ja pinaattia. Valmiina myytävissä pakkauksissa raviolien täytteinä on usein juustoa, tomaattia ja yrttejä. Ravioleista tehtyihin pannuruokiin käytetään muun muassa mozzarellajuustoa.
Ratapyöräilyn maailmanmestaruuskilpailut 2011

Ratapyöräilyn maailmanmestaruuskilpailut 2011 järjestettiin Omnisport Apeldoorn -areenalla Apeldoornissa, Alankomaissa 23.–27. maaliskuuta 2011. Kilpailujen ohjelmassa oli kymmenen lajia miehille ja yhdeksän naisille.
Ranskan Grégory Baugé menetti kultamitalinsa miesten eräajossa ja Ranskan joukkue Baugé, Michaël D'Almeida ja Kévin Sireau joukkuesprintissä, kun Baugén tulokset joulukuusta 2010 joulukuuhun 2011 hylättiin hänen jäätyään pois dopingtestistä.
Mitalistit

Lähde: tissottiming
Mitalistit > Miehet

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Laji: | Kultaa | Tulos | Hopeaa | Tulos | Pronssia | Tulos |
| Eräajo | Jason Kenny  Yhdistynyt kuningaskunta |  | Chris Hoy  Yhdistynyt kuningaskunta |  | Mickaël Bourgain  Ranska |  |
| 1 km aika-ajo | Stefan Nimke  Saksa | 1.00,793 | Teun Mulder  Alankomaat | 1.01,179 | François Pervis  Ranska | 1.01,228 |
| Henkilökohtainen takaa-ajo | Jack Bobridge  Australia | 4.21,141 | Jesse Sergent  Uusi-Seelanti | 4.23,865 | Michael Hepburn  Australia | 4.22,553 |
| Joukkuetakaa-ajo | Jack Bobridge Rohan Dennis  Luke Durbridge  Michael Hepburn  Australia | 3.57,832 | Aleksei Markov Jevgeni Kovaljov  Ivan Kovaljov  Aleksandr Serov  Venäjä | 4.02,229 | Steven Burke  Samuel Harrison  Peter Kennaugh  Andy Tennant  Ed Clancy (karsinnassa)  Yhdistynyt kuningaskunta | 4.02,781 |
| Joukkuesprintti | René Enders Maximilian Levy Stefan Nimke  Saksa | 44,483 | Matthew Crampton Chris Hoy Jason Kenny  Yhdistynyt kuningaskunta | 44,235 | Dan Ellis Matthew Glaetzer Jason Niblett  Australia | 45,241 |
| Keirin | Shane Perkins  Australia |  | Chris Hoy  Yhdistynyt kuningaskunta |  | Teun Mulder  Alankomaat |  |
| Linja-ajo | Kwok Ho Ting  Hongkong |  | Elia Viviani  Italia |  | Morgan Kneisky  Ranska |  |
| Pisteajo | Edwin Ávila  Kolumbia | 33 pistettä | Cameron Meyer  Australia | 25 pistettä | Morgan Kneisky  Ranska | 23 pistettä |
| Pariajo | Leigh Howard Cameron Meyer  Australia | 8 pistettä | Martin Blaha Jiri Hochmann  Tšekki | 1 piste | Theo Bos Peter Schep  Alankomaat | 21 pistettä  (- 1 kierros)  |
| Omnium | Michael Freiberg  Australia | 34 pistettä | Shane Archbold  Uusi-Seelanti | 38 pistettä | Gijs van Hoecke  Belgia | 41 pistettä |
Mitalistit > Naiset

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Laji: | Kultaa | Tulos | Hopeaa | Tulos | Pronssia | Tulos |
| Eräajo | Anna Meares  Australia |  | Simona Krupeckaitė  Liettua |  | Victoria Pendleton  Yhdistynyt kuningaskunta |  |
| 500 m aika-ajo | Olga Panarina  Valko-Venäjä | 33,896 | Sandie Clair  Ranska | 33,919 | Miriam Welte  Saksa | 34,496 |
| Henkilökohtainen takaa-ajo | Sarah Hammer  Yhdysvallat | 3.32,933 | Alison Shanks  Uusi-Seelanti | 3.33,229 | Vilija Sereikaitė  Liettua | 3.37,643 |
| Joukkuetakaa-ajo | Laura Trott Wendy Houvenaghel  Danielle King  Yhdistynyt kuningaskunta | 3.23,419 | Sarah Hammer Dotsie Bausch  Jennie Reed  Yhdysvallat | 3.25,308 | Kaytee Boyd Jaime Nielsen  Alison Shanks  Uusi-Seelanti | 3.24,065 |
| Joukkuesprintti | Kaarle McCulloch Anna Meares  Australia | 33,237 | Victoria Pendleton Jessica Varnish  Yhdistynyt kuningaskunta | 33,525 | Gong Jinjie Guo Shuang  Junhong Lin (karsinnassa)  Kiina | 33,586 |
| Keirin   | Anna Meares  Australia |  | Olga Panarina  Valko-Venäjä |  | Clara Sanchez  Ranska |  |
| Linja-ajo | Marianne Vos  Alankomaat |  | Katherine Bates  Australia |  | Danielle King  Yhdistynyt kuningaskunta |  |
| Pisteajo | Tatsiana Šarakova  Valko-Venäjä | 30 pistettä | Jarmila Machačová  Tšekki | 20 pistettä | Giorgia Bronzini  Italia | 14 pistettä |
| Omnium | Tara Whitten  Kanada | 23 pistettä | Sarah Hammer  Yhdysvallat | 31 pistettä | Kirsten Wild  Alankomaat | 42 pistettä |